ኣብ ስያትል ስውኣትና ብድምቀት ከቢሮም

ዕስራ ሰነ መዓልቲ ስዉኣት ኣብታ መዓልታ ስውኣትና ከቢሮም ዊዒሎም።ከምቲ መደብ ዝወጸ መሰረት ልክዕ ሰዓት ሓሙሽተ ናይ ድሕሪ ቀትሪ ህዝቢ ስያትል ብሰዓቱ ኣብ ኣዳራሽ ማሕበረ-ኮም ተረኺቡ ስውኣቱ ንምዝካር። ከምቲ መደብ ዝወጸ መሰረት፡ ዝክረ ሰማእታት፡ ሃገራዊ መዝሙርን ድሕሪ ምክያድ ዝተፈላለየ መልእኽቲ ካብ በዓላት ሽማግል፡ መልእኽቲ መንግስትን ካብ መንእሰያት ተሰሚዑ።

ድሕሪዚ ተዘክሮታት ግጥምታትቀሪቡ።ኣብዚ መደብዚ ሓንቲ መንእሰይ ግጥሚ ድሕሪ ምቕራባ፡ ኣነ ንደቂ ስዉኣት ሓምሳ ዶላር ወፍየ ኣለኹ ምስ በለት ፡ ህዝቢ ስያትል ከኣ በብዘለዎ ዓቕሚ ኣነዶ ኢሉ ንምሕብሓብ ደቂ ስዉኣት ዝኸውን ኣሽሓት ዶላራት ኣውጺኡ፡ክሳዕ ክልተ ሚኢቲ ዝኾኑ ወፈያ ተመባጺዖምን ኣበርኪቶምን።እቲ ኣደራሽ መሊኡ ብብዝሒ ስውኣቶም ንምዝካር ተሳቲፎም።

ኣብዚ ዓመትዚ እዚ መደብዚ ካብ ዝጅመር ክሳዕ ዝውዳእ ብመንእሰያት ኢዩ ተኻይድን ተመሪሑን። ፍሉይ ነገር ዘቕረብዎ፡ ዝተፈላለይ ስእልታት ሂወት ገድሊ ፡ መውጋእቲ ፡ መነባብሮ፡ ምንቕስቓስ፡ ሕክምና ትምህርቲ…ወዘተ ብስእላዊ መግለጺ ቀሪቡ ነይሩ ። እቲ ኣደራሽ ብባንደራን ካልእን ኣዚዩ ማዕሪጉ፡ ከምኡዉን ነቲ መዓልቲ ስውኣት ዘድምቕ ተዘክሮታት ብደርፊ ቀሪቡ ነይሩ።

ስውኣትና ንዘልኣለም ክበሩ፡ ሳላኹም ሃገር መጺኣ፡ ሳላኹም ከቢርና።

ዓወት ንሓፋሽ

ኣስመላሽ ገብረመድህን